12/04/2018 | Administración LocalMunicipal
Cambre
Bases da convocatoria pública de bolsas para deportistas do concello de Cambre para o ano 2018

A corporación municipal en Pleno, en sesión ordinaria de data 5 de abril de 2018, aprobou as bases da convocatoria de bolsas para deportistas do concello de Cambre para o ano 2018. O prazo para a presentación de solicitudes iniciarase ao día seguinte da publicación do extracto da convocatoria no Boletín Oficial da Provincia, a través da Base de Datos Nacional de Subvencións (BDNS), e rematará o 22 de maio de 2018. A continuación, transcríbese integramente o texto das citadas bases, así como os modelos normalizados de solicitude e xustificación da convocatoria: O obxecto da presente convocatoria é establecer os criterios e o procedemento para a concesión de bolsas a deportistas de nivel do Concello de Cambre, de acordo cos principios de obxectividade, concorrencia e publicidade coa intención de fomentar o deporte de nivel entre os veciños do municipio. Estas axudas serán compatibles con outras axudas, públicas ou privadas, que se concedan para a mesma finalidade. A dotación total da presente convocatoria é de 12.000,00 euros, con cargo á aplicación orzamentaria 2018/341/48910, cun límite máximo por bolseiro de 1.400,00 euros. Poderán participar nesta convocatoria os deportistas do concello de Cambre que reúnan os seguintes requisitos: 1.- Ter a idade mínima de trece anos cumpridos no ano da solicitude con carácter xeral e en ximnasia rítmica, natación, salvamento e patinaxe artística, 10 anos cumpridos no ano da solicitude.2.- Estar empadroado no Concello de Cambre cunha antigüidade de, polo menos, catro anos consecutivos, no ano da solicitude.3.- Estar en posesión de licenza deportiva, vixente no momento da convocatoria e expedida pola federación deportiva correspondente.4.- Acreditar nivel deportivo na especialidade, polo menos, o ano anterior ao da solicitude, e ter proxección nas previsións de futuro.5.- Non estar incurso en ningún dos supostos de incapacidade ou incompatibilidade para obter a condición de beneficiario de subvencións (artigo 13 da Lei 38/2003, do 17 de novembro, xeral de subvencións). As solicitudes de bolsas presentaranse no Rexistro Xeral do concello, pola persoa interesada deportista de nivel ou por quen ostente a súa representación, no modelo normalizado que se facilitará neste rexistro ou na sección de deportes, e no que constará: 1. Solicitude da subvención segundo modelo normalizado.2. Resumo do historial deportivo, obtido durante o ano 2017, no que haberá de constar as participacións e os resultados máis importantes obtidos en competicións autonómicas, nacionais ou internacionais, con especificación de datas, lugar e nivel de competición; este historial haberá de vir dilixenciado co visto e prace da Federación deportiva correspondente en documento orixinal.3. Proxecto deportivo, a desenvolver durante o ano 2018, no que se incluirá necesariamente: 3.1.- Detalle das competicións ás que se asistíu e se pretende asistir no 2018, expresando a súa denominación, data, lugar, número e duración das competicións.3.2.- Nivel da competición (nacional, internacional). 3.3.- Categoría da competición (absoluta, previa a absoluta.). 3.4.- Orzamento de gastos e ingresos estimados da tempada.4. Copia compulsada da licenza federativa para a tempada 2018. Para a realizacion da compulsa será preciso presentar o orixinal da mesma no momento de realizar a solicitude.5. Declaración xurada de estar ao corrente coas súas obrigas tributarias e coa Seguridade Social.6. Certificado de núm IBAN da conta corrente do que sexa titular o solicitante. A presentación da solicitude de concesión de subvención polo interesado conlevará a autorización ao órgano xestor para recabar as certificacións que deban emitir a AEAT, a Tesourería xeral da Seguridade Social e a Xunta de Galicia, no seu caso, tal e como establece o artigo 20.3 da Lei 9/2007, de 13 de xuño, de subvencións de Galicia. O solicitante poderá denegar expresamente o consentimento, debendo presentar entón os certificados de cumprimento de obrigas. Incorporarase de oficio ao expediente o volante de empadroamento no que conste a data de alta. A sección de deportes revisará os expedientes de solicitudes e verificará que conteñan a documentación esixida. Se resulta que a documentación está incompleta ou defectuosa, requiriráselle ao solicitante para que no prazo de DEZ días a partir da data de notificación, achegue a documentación necesaria ou corrixa os defectos observados, facéndolle saber que, no caso de incumprimento, se entendera que desiste da súa solicitude, previa resolución que haberá de ser dictada nos termos previstos no artigo 68 da Lei 39/2015, de 1 de outubro, do procedemento administrativo común das adminsitracións públicas. O prazo de presentación de solicitudes iniciarase ao día seguinte da publicación do extracto da convocatoria no Boletín oficial da Provincia, a través da BDNS, e rematará o 22 de maio de 2018 De forma excepcional poderanse admitir solicitudes fóra deste prazo cando concorra algún dos seguintes supostos: 1.- O deportista solicitante acceda a probas de nivel (nacionais ou internacionais) por clasificación en probas menores logo do prazo de solicitude.2.- O deportista solicitante sexa seleccionado durante a tempada para probas de nivel (nacionais ou internacionais) despois do prazo de solicitude. As solicitudes das bolsas serán estudadas e valoradas por unha comisión de avaliación que estará formada por: Presidente: Alcalde ou persoa en quen delegue Secretaria: Secretaria xeral do concello ou funcionario en quen delegue Vogais: Concelleiro delegado de Deportes Interventor do concello ou funcionario en quen delegue Persoal da concellaría de Deportes Previamente á concesión, comprobarase de oficio que os posibles bolseiros se encontran ao corrente no cumprimento das suas obrigas tributarias e frente á seguridade social. Tramitaranse en réxime de concorrencia competitiva, e resolverá o outorgamento das bolsas o concelleiro delegado da área de Cultura, Deportes e Mobilidade logo da proposta da comisión de avaliación segundo os seguintes criterios: 1.- Proxecto deportivo para a presente tempada (nivel, categoría e número de competicións): ata 35 puntos divididos en tres subcriterios: · Nivel máximo de competición: 11,68 puntos campeonato do Mundo/Olimpico 7,77 puntos campeonato de Europa 3,88 puntos campeonato internacional · Categoria: 11,66 puntos senior 7,77 puntos xuvenil/junior (previo a senior) /veterano 3,88 puntos resto de categorías · Número de probas: 11,66 puntos de asistencia a 10 ou máis probas federadas 7,77 puntos asistencia entre 5 e 9 probas federadas 3,88 puntos asistencia a menos de 5 probas federadas 2.- Implantación e importancia da modalidade deportiva no eido nacional: ata 20 puntos. Tomarase como referencia o número de licenzas federadas, de cada deporte, do ano 2017 segundo a publicación do Consejo Superior de Deportes. Ao deporte de maior implantación se lle outorgaran 20 puntos e ao resto proporcionalmente.3.- Resultados obtidos na tempada anterior á da solicitude: ata 20 puntos. · 20 puntos por clasificacións entre os tres primeiros do campeonato do Mundo /Olimpiada /Europeo. · 15 puntos por clasificacións entre o 4º e 10º de campeonatos do Mundo/ Olimpiada/ Europeo. · 12 puntos por clasificacións (finais) entre os tres primeiros en campeonato /copa de España. · 10 puntos por clasificacións entre os tres primeiros en probas de rango internacional. · 5 puntos por clasificacións entre o 4º e o 10º en campeonatos de España.4.- Achega económica propia para o desenvolvemento do proxecto/ competición: ata 20 puntos. Tomarase como referencia a aportación económica propia que debe facer cada deportista para cubrir o seu proxecto 2018. Ao deportista con maior aportación económica se lle otorgarán 20 puntos e ao resto proporcionalmente.5.- Outros méritos que valorará a comisión: ata 5 puntos. Valoráranse outros méritos non contemplados nos criterios anteriores como concesión de becas deportivas de outras administracións, convocatorias seleccións, estar becado en centros de alto rendimento. 1.- Realizar o proxecto deportivo obxecto da bolsa, é dicir, ter competido, no ano da convocatoria, en eventos/probas deportivas de relevancia nacional ou internacional organizados ou recoñecidos polas respectivas federacións e sempre que este acceso sexa por selección, por clasificación directa en probas menores ou por acreditar unha marca mínima.2.- Sinalar a súa condición de bolseiro deste programa nas competicións ou actividades nas que participe, e facer constar de maneira visible o escudo e lenda “Concello de Cambre”. 3.- Acreditar o cumprimento da finalidade para a que se concede a axuda, coa presentación da seguinte documentación xustificativa: · Memoria descriptiva da tempada realizada e dos resultados obtidos. · Certificación orixinal da Federación deportiva correspondente, acreditativa da participación nas probas e da clasificación obtida, no que consten as datas e lugar da súa realización. · Documentación acreditativa da publicidade do Concello de Cambre nas competicións obxecto da convocatoria (fotos, prensa, vídeo.). · Relación detallada das subvencións ou axudas obtidas doutras Administracións Públicas ou entidades privadas para o mesmo obxecto ou ben, declaración de non ter outras axudas ou subvencións públicas ou privadas para o mesmo obxecto. · Relación completa dos gastos da actividade, con identificación respecto a cada factura do emisor e número de documento, concepto, importe, data de emisión e data de pagamento. En particular terase en conta as seguintes regras: – Se consideran gastos subvencionables aqueles que sen lugar a dúbidas respondan á natureza da actividade deportiva subvencionada. – Non se admitirán facturas de bebidas alcohólicas, tabaco ou calquera outro produto considerado lesivo para a saúde. – Nas viaxes que se realicen por mor da actividade e competicións, admitiranse como gastos subvencionables os de desprazamento, aloxamento e os de alimentación. – Cando o gasto xustificativo se presente a través de liquidacións por indemnizacións en concepto de desprazamentos efectados, deberá aportarse certificado federativo ou certificado do club, segundo o caso, acreditativo da relación entre as datas dos desprazamentos efectuados e as actividades deportivas ou competicións. · Facturas orixinais ou copias debidamente compulsadas referidas a gastos efectuados no exercicio 2018. As facturas deberán especificar de forma detallada, o número, concepto e características dos servizos prestados ou do material adquirido, os prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitirán como xustificante de gasto, as facturas nas que non se detallen os anteditos aspectos. É dicir, non se terán en consideración como gastos validamente xustificados os importe das facturas nas que non conste desglose adecuado dos productos adquiridos e o prezo unitario de cada un deles, e nos que non sexa identificable a súa natureza e vinculación ao proxecto deportivo. No momento da súa presentación, antes de facer a fotocopia, sobre o orixinal deberá extenderse dilixencia na que se faga constar que a factura foi utilizada como xustificante de gastos para a obtención dunha subvención do Concello de Cambre.4.- Someterse ás actuacións de comprobación do concello e ás de control financeiro que lle corresponde á intervención municipal.5.- Comunicarlle ao concello, tan pronto como se coñeza, a concesión doutras subvencións concorrentes por parte doutras administracións ou entidades privadas para a mesma finalidade.6.- Participar en actividades ou campañas de difusión/promoción do deporte que poida realizar a Concellaría de Deportes. O incumprimento dalgunha destas obrigas poderase resolver coa suspensión do pagamento ou coa apertura do expediente de reintegro da subvención indebidamente percibida. A resolución da concesión das bolsas dictarase polo concelleiro delegado de Cultura, Deportes e Mobilidade nun prazo máximo de tres meses dende a finalización do prazo de solicitude, e procederase a dar publicidade no taboleiro de anuncios e na páxina web do concello (www.cambre.org), así como á notificación individual aos beneficiarios, nun prazo máximo dun mes dende a data da resolución. Os bolseiros deberán xustificar a realización do proxecto deportivo mediante a presentación, no rexistro de entrada, da documentación conforme ao apartado G.3. das presentes bases. O prazo de presentación da xustificación comezará a contar dende o día seguinte ao da comunicación da concesión da bolsa, e rematará o 15 de outubro de 2018. Vista a documentación xustificativa presentada, a Concellería de Cultura, Deportes e Mobilidade valorará se se cumpríu a finalidade da subvención e proporá a aprobación da xustificación presentada, o recoñecemento das obrigas correspondentes, así como a aprobación do pagamento mediante transferencia bancaria, ao Alcalde ou concelleiro delegado, no seu caso, que ditará resolución ao respecto. Para aqueles deportistas que non cumpran na súa totalidade, o proxecto deportivo por mor de lesión derivada da práctica deportiva, entenderase cumprida a finalidade básica da subvención, aboándose un máximo do 40% da subvención concedida, previa valoración da concellería de Deportes. A renuncia á bolsa por forza maior, deberá comunicárselle ao concello tan pronto como se produza. O importe da bolsa concedida en ningún caso poderá ser de tal contía que en concorrencia con subvencións ou axudas doutras Administracións Públicas ou entidades privadas supere o custo da actividade. En tal caso reducirase a aportación municipal de forma proporcional. En cumprimento do disposto no artigo 20 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, así como o importe da subvención efectivamente percibida, resoluciones de reintegros e sanciones impostas, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Para o non previsto nesta convocatoria será de aplicación o disposto na Lei 38/2003, do 17 de novembro, xeral de subvencións, o R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia e as bases para a execución do orzamento xeral do Concello de Cambre, e demais normativa aplicable. Cambre, 9 de abril de 2018 O concelleiro delegado de Cultura, Deportes e Mobilidade Daniel Carballada Rodríguez Nome: NIF: Idade: Enderezo: CP: Tlf.: Correo- electrónico: Nome: NIF: Enderezo: Codigo postal: Municipio: Tlf.: Correo- electrónico: Especialidade deportiva: Licencia Federativa nº: Categoría: Clube ó que pertence: Enderezo do clube: Cambre, ___ de ___________ de 2018 Asinado: – copia compulsada da licenza federativa para a tempada 2018 – Certificación de datos bancarios A presentación da solicitude conleva a autorización ao órgano xestor para recabar as certificacións de que o solicitante esté ao corrente das súas obrigas coa AEAT, a Tesourería xeral da Seguridade Social e a Xunta de Galicia, en aplicación do disposto no artigo 20.3 da Lei 9/2007, de subvencións de Galicia, na tramitación do expediente. – Non autorizo (neste caso achegarase a documentación correspondente). Alcalde do Concello de Cambre Competición Categoría/nivel Datas/lugar Posto * * * * * * * * Selo e Vº e Prace da Federación deportiva Competición Data e Lugar Categoría Nivel * * * * * * * * * Licenzas: Achega propia: Materias: Achega Club: Desprazamentos: Achega Federación: Outros: Bolsa Concello: Outras bolsas: Patrocinadores: TOTAL: TOTAL: Cambre,_______ de___________________________ de 2018. Asdo.:___________________________ Don/ dona___________________________________________, con DNI__________________________, de conformidade co establecido nas bases para a convocatoria pública de bolsas de deportistas, durante o ano 2018, do Concello de Cambre, 1.-Estar ao corrente das miñas obrigas tributarias e coa seguridade social.2.- Non estar incurso en ningún dos supostos de incapacidade ou incompatibilidade para obter a condición de beneficiario de subvención (artigo 13 da Lei 38/2003, do 17 de novembro, xeral de subvencións) Cambre,___________ de__________________________ de 2018. Asdo.:__________________ Nome: NIF: Enderezo: CP: Tlf. mobil: Tlf. fixo: Correo- electrónico: Achégolle a documentación xustificativa que acredita o cumprimento da finalidade para que se me concede a axuda, segundo o establecido no apartado G.- das bases da presente convocatoria (BOP núm., do de de 2018), e para o abonamento da bolsa concedida. Cambre, _________ de ________________________ de 2018 Asinado: Achegarase xunto a este formulario: – Xustificación dos gastos realizados mediante a presentación das facturas orixinais ou copias cotexadas – Acreditar a publicidade do concello de Cambre nas competicións obxecto da convocatoria (fotos, prensa, vídeos.) Sr. Alcalde do Concello de Cambre Páxina 1.- Memoria da Tempada. 3 2.- Certificación da participación nas probas obxecto da convocatoria.4 3.- Resumo de gastos realizados.5 4.- Declaración de axudas e cumprimento da finalidade da bolsa. 6 (Descripcion de non máis de dous folios das actividades deportivas desenvolvidas polo bolseiro durante o ano 2018, que sexan de interese á hora de comprobar a efectiva realizacion do obxecto a subvencionar, tales como entrenamentos, competicións, cursos aos que asisten, concentracións, etc. O obxectivo da Memoria e xustificar o cumprimento do proxecto deportivo para o cal se concedeu a bolsa) Don/a_____________________________________como secretario/a da Federación Deportiva de ____________________________________________, co NIF_______________________ Que durante o ano 2018 o/a deportista ____________________________________ participou e obtivo os resultados que se relacionan: _______________, ___ de _______________ de 2018 Asinado: (selo da federación) D./ Dna. _________________________________ con DNI:______________________ como bolseiro/a deportista do Concello de Cambre 2018, 1.- Que para o 2018 obtiven unha bolsa (subvención) do concello de Cambre, por importe de ________ euros 2.- Que para o mesmo obxecto, obtiven, ademais as seguintes axudas ou subvencións: ENTIDADES CONCEDENTES IMPORTE  NON RECIBÍN NINGUNHA OUTRA SUBVENCIÓN 3.- Que se cumpriu a finalidade da bolsa mediante a realización das actividades ou competicións para as que foi concedida, tal e como se reflicte na memoria que se achega. E para que conste, para os efectos de xustificación do cumprimento da finalidade, expídese a presente declaración. En _____________, a_____de ________ 2018. Asinado: Don/ dona_________________________________, con DNI_______________________, de conformidade co establecido nas bases para a convocatoria pública de bolsas de deportistas, durante o ano 2018, do Concello de Cambre, 1.-Estar ao corrente das miñas obrigas tributarias e coa seguridade social.2.- Non estar incurso en ningún dos supostos de incapacidade ou incompatibilidade para obter a condición de beneficiario de subvención (artigo 13 da Lei 38/2003, do 17 de novembro, xeral de subvencións) Cambre, de de 2018. Asinado: